རླབས་ཆེ་བའི་སྐྱེས་བུ་ཞིག་གིས་ཐ་མའི་མཛད་པ་བསྟན་པའི་དུས་འདིར་མི་རྣམས་ཀྱི་སྙིང་དབུས་སུ་ཁོང་གི་ཐུགས་རྗེ་དང་སྐུ་དྲིན་སྔར་ལས་ཇེ་གསལ་དང་ཇེ་དྲན་དུ་འགྲོ་བ་ནི་ཆོས་ཉིད་རེད།བདག་ལྟ་བུ་ལ་མཚོན་ནའང་མགོན་པོ་གང་སྐུ་འཚོ་བཞུགས་སྐབས་ཆོས་སྲིད་ཀྱི་མཛད་སྒོའི་མདུན་ས་ཙམ་མ་ཡིན་པར།ནམ་རྒྱུན་དུ་ཐུགས་བརྩེ་ལྷག་པར་གཏད་ཅིང་།ཁྱད་པར་ཁ་བ་གངས་ཅན་པའི་སྣོད་བཅུད་ཆགས་འཇིག་ལ་ཐུག་པའི་མཚམས་འདིར་གངས་ཅན་མགོན་པོའི་དབུ་འོག་དཔུང་འདེགས་དང་།བསྟན་འགྲོའི་དཔལ་ཡོན་ཉམ་པ་སོར་ཆུད་ཀྱི་སྐུ་ངལ་ཚད་མེད་བསྐྱངས་ཏེ་སྐུ་ཚེ་ཧྲིལ་པོ་གཞན་དོན་དུ་བཏང་བའི་བཀའ་དྲིན་ནི་རང་གཞན་ཀུན་གྱིས་ཆེས་འཁོར་ཐབས་བྲལ་བ་ཞིག་ལགས།